Skoolhoof wat glo 3 verkrag se bedanking nié aanvaar | Maroela Media
Skoolhoof wat glo 3 verkrag se bedanking nié aanvaar
Die departement van onderwys in Mpumalanga sê hy het nié die bedanking van die hoërskoolhoof wat beskuldig word van die verkragting van drie leerders aanvaar nie, maar eerder 'n interne ondersoek na die beweerde voorvalle van stapel gestuur.
Die 53-jarige man is die hoof van 'n hoërskool in Dundonald naby Mayflower. Weens die aard van die verkragtingaanklagte teen hom, kan die beskuldigde se naam nie genoem word alvorens hy gepleit het nie. Die beweerde verkragtings het glo verlede jaar en vroeër vandeesmaand gebeur. Die beweerde slagoffers is glo drie seuns tussen 17 en 19 jaar oud.
Gerald Sambo, 'n woordvoerder vir die departement, sê die beweerde verkragtings word ten sterkste veroordeel. "Die departement is deur die stamhoof van die gemeenskap in die Gert Sibande-distrik van die beweerde voorvalle bewus gemaak," sê hy.
Die skoolhoof is verlede week in hegtenis geneem. Sambo sê die departement het besluit om nié sy bedanking te aanvaar nie hangende die aanklagte teen hom.
Sambo sê die onderwysdepartement se arbeidsdirektoraat ondersoek die bewerings intern sodat 'n dissiplinêre proses van stapel gestuur kan word.
Die skoolhoof is steeds in polisieaanhouding en sal binnekort weer in die hof verskyn vir 'n formele borgtogaansoek.
Dundonald is sowat 160 km buite Mbombela (Nelspruit).
Wat mis ek…"n laerskoolhoof word daarvan beskuldig dat hy 3 seuns tussen die ouderdom van 17 en 19 jaar oud verkrag het". Is dit reg…was die seuns nog op laerskool op daai ouderdom ???
Bestaan daar nie n ouderdoms beperking op skoolgaande kinders in laerskool nie. Dit beteken daai seuns sal 30 weer wanneer hulle hoerskool klaar maak. En daarna gaan hulle gratis studeer en by die eeeefffff aansluit
Laerskoolhoof of hoof van 'n hoërskool – Maroela kyk asb en stel die berig reg of klaar die verwarring op.
Laerskool leerlinge tussen die ouderdom van 17 – 19 jaar?
Hulle moes alreeds Graad 12 voltooi het?
Die seuns is 17 en 19 – groot mans al? Kon hulle hulle nie teegesit het nie? As hulle 7 en 9 was, was dit 'n ander prentjie. Kan wees dat hulle 'n grief teen die skoolhoof het en dalk is hy onskuldig. Dit het by 'n skool in Pta etlike jare gelede gebeur. Nadat die arme onderwyser summier afgedank, sy pensioen en alles verloor, sy vrou hom gelos het, het die seuns na vore gekom (skuldige gewetes) met bewering dat hy onskuldig is, en hulle hom net wou 'straf' omdat hy met hulle geraas het. Daardie ouderdom seuns –… Lees meer »
So, drie seuns is verkrag, maar die skoolhoof se bedanking word nie aanvaar nie want die burokrasie vereis eers 'n interne ondersoek wat beteken dat hy steeds op volle salaris en voordele (hopelik) in die selle sit. Daarby triomfeer sy menseregte bo alle ander faktore sodat sy naam nie genoem mag word nie. Is ek mal, of het hierdie land stapelgek geword?